***Prinsen av Egypt*** (originaltittel: *The Prince of Egypt*) er en amerikansk animert musikalfilm fra 1998, og den første tradisjonelt animerte filmen produsert og utgitt av DreamWorks Animation.

Filmen bygger på Bibelens *Andre Mosebok*, og følger livet til Moses fra en tilværelse som prins i Egypt til han leder Israels barn ut av Egypt. Filmen ble regissert av Brenda Chapman, Simon Wells og Steve Hickner. Sangene i filmen har tekst av Stephen Schwartz, og filmmusikken er komponert av Hans Zimmer. En rekke kjente Hollywood-skuespillere ga stemme til originalversjonen, mens profesjonelle sangere erstattet partiene hvor rollefigurene synger. Unntakene var Michelle Pfeiffer, Ralph Fiennes, Ofra Haza, Steve Martin, og Martin Short, som sang sine egne stemmer. Blant de norske stemmen var Håvard Bakke, Svein Tindberg, Harald Mæle (Aron), Guri Schanke (Miriam) og Benedicte Adrian (Tzipporah).

Nominasjoner og priser
----------------------

Filmen ble nominert til Oscar for beste musikk for en musikal eller komedie og vant Oscar for beste sang under Den 71. Oscar-utdelingen for «When You Believe». Pop-versjonen av sangen ble fremført under utdelingen av Whitney Houston og Mariah Carey. Sangen ble også nominert til beste sang (i en film) under Golden Globe-utdelingen i 1999.

Handling
--------

I Oldtidens Egypt ber det hebraiske folket til Gud om å bli løslatt fra slaveri. Farao Seti I, som frykter at det økende antallet hebraiske slaver kan føre til opprør, beordrer et massivt folkemord på alle nyfødte hebraiske guttebarn. I frykt for deres nyfødte sønnens sikkerhet, skynder Yocheved og hennes to andre barn, Miriam og Aaron, til Nilen, hvor hun legger barnet i en kurv på vannet. Kurven seiler til faraos palass, og barnet blir adoptert av Setis kone, dronning Tuya, som gir gutten navnet Moses.

Flere år senere blir Moses og hans adoptiv-bror Ramses, arving til tronen i Egypt, skjelt ut av farao Seti for å ha ødelagt et tempel ved et uhell. Etter at Moses foreslår at Ramses skal få muligheten til å bevise hans ansvarsfølelse, gjør Seti sønnen sin til prinsregent og gir ham myndighet over Egypts templer. Som en hyllest tilbyr yppersteprestene Hotep og Huy Ramses en vakker, men opprørsk ung kvinne av midjan-folket – Tzipporah. Ramses er ikke interessert, han gir i stedet Tzipporah videre til Moses, og utnevner ham til kongelig arkitekt. Under en bankett blir Tzipporah ydmyket av Moses da han lar henne falle i en vanndam etter at hun nektet å underkaste seg. Senere den kvelden følger Moses etter Tzipporah som går sin vei fra palasset, og han møter de nå voksne Miriam og Aaron – som Moses ikke kjenner igjen. Han oppdager også sannheten om Setis folkemord.

Senere flykter Moses i eksil til en ørken, til tross for Rameses sine ønsker om at han burde bli værende ved palasset deres. Når han ankommer en oase, forsvarer Moses tre unge jenter, bare for å oppdage at deres eldre søster er Tzipporah. Moses blir ønsket velkommen av Jetro, far til Tzippora og en yppersteprest i Midian. Over tid begynner Moses som hyrde, forelsker seg i Tzipporah, og gifter seg med henne. En dag han er ute på jakt oppdager Moses en brennende busk – og fra busken ber Gud ham om å vende tilbake til Egypt og lede folket sitt til frihet.

Når Moses forteller Tzipporah om oppgaven sin, bestemmer hun seg for å bli med ham. Når han ankommer Egypt, blir Moses møtt av Ramses, som nå er farao med kone og sønn. Moses ber om at hebreerne blir løslatt, og han forvandler staven sin til en slange for å demonstrere Guds makt. Ramses ønsker ikke at imperiet hans skal kollapse. Han føler seg forrådt av Moses, og han dobler de hebreeiske slavenes arbeidsmengde. Hebreerne – deriblant Aaron – klandrer Moses for at de har blitt pålagt en enda større arbeidsbyrde. Moses kaster da ut forbannelsen som påfører faraos land den første av Egyptens ti plager: han forvandler alt vannet i Nilen til blod. Moses påfører Egypt ytterligere åtte plager, men Ramses nekter likevel å skifte mening. Ramses sverger å aldri frigjøre hebreerne fra fangenskap.

Etter å ha fått dette svaret fra Ramses forbereder Moses hebreerne på den tiende landeplagen, og instruerer dem til å ofre et lam og deretter sette et merke på dørstolpene sine med lammets blod. Den natten dreper en pest alle de førstefødte barna i Egypt, inkludert Ramses' nyfødte sønn – mens de sparer alle hebreerne. Ramses gir endelig hebreerne tillatelse til å reise ut av Egypt. Men etter å ha forlatt palasset, kollapser Moses i sorg og smerte over alle problemene han har forårsaket over hele Egypt. Moses, Miriam, Aaron og Tzipporah forsøker å lede hebreerne ut av Egypt. Men ved Rødehavet oppdager hebreerne at en hevngjerrig Ramses forfølger dem med sine soldater, og akter å drepe dem alle sammen.

Rolleliste (stemmer)
--------------------

### Originalversjonen

* Val Kilmer – Moses / Gud
* Amick Byram – Moses (sang)
* Ralph Fiennes – Ramses
* Michelle Pfeiffer – Sippora
* Sandra Bullock – Miriam
* Sally Dworsky – Miriam (sang)
* Jeff Goldblum – Aron
* Danny Glover – Jetro
* Brian Stokes Mitchell – Jetro (sang)
* Patrick Stewart – Seti
* Helen Mirren – dronningen
* Linda Dee Shayne – dronningen (sang)
* Steve Martin – Hotep
* Martin Short – Huy

### Norske stemmer

* Håvard Bakke – Moses / Gud
* Svein Tindberg – Ramses
* Benedicte Adrian – Sippora
* Guri Schanke – Miriam
* Harald Mæle – Aron
* Oddbjørn Hanto – Jetro
* Lasse Kolstad – Seti
* Siv Klynderud – dronningen
* Geir Rebbestad – Hotep
* Åsleik Engmark – Huy

Ellers medvirket: Christian Berge, Unn Vibeke Hol, Geir-Atle Johnsen, Hallvard Lydvo, Ivar Nørve, Ove Christian Owe, Bernhard Ramstad, Trond Teigen, Helge Winther-Larsen, Reza Aghamir, Birgitte Christensen, Anna Frimann, Nils Christian Fossdal, Ann-Kristin Jones, Rein Korshamn, Jannike Kruse, Anne Krohn Nielsen, Jan-Tore Saltnes, Petter Simonsen, Olav Slettahjell, Heine Totland, Anne Aartun, Maja Hopen, Madeleine Solheim Johnsen, Mina Martine Lystad, Sarah MacDonald Berge & Benjamin Helstad.

Referanser
----------

1. 1 2  «Prince of Egypt (1998)» **(engelsk)**. Box Office Mojo. Besøkt 25. februar 2009.
2. ↑  «Academy Awards, USA: 1998» **(engelsk)**. awardsdatabase.oscars.org. Arkivert fra originalen 1. februar 2014. Besøkt 27. februar 2009.
3. ↑  «HFPA-Awards search» **(engelsk)**. Hollywood Foreign Press Association. Arkivert fra originalen 29. desember 2010. Besøkt 27. februar 2009.

Eksterne lenker
---------------

* (en) *Prinsen av Egypt* på Internet Movie Database Rediger på Wikidata

* (no) *Prinsen av Egypt* hos Filmfront Rediger på Wikidata

* (no) *Prinsen av Egypt* på NRK TV Rediger på Wikidata

* (sv) *Prinsen av Egypt* i Svensk Filmdatabas Rediger på Wikidata

* (da) *Prinsen av Egypt* i Danmark Nationale Filminstitut Rediger på Wikidata

* (en) *Prinsen av Egypt* på AllMovie Rediger på Wikidata

* (fr) *Prinsen av Egypt* på Allociné Rediger på Wikidata

* (nl) *Prinsen av Egypt* på MovieMeter Rediger på Wikidata

* (en) *Prinsen av Egypt* på Rotten Tomatoes Rediger på Wikidata

* (en) *Prinsen av Egypt* på Metacritic Rediger på Wikidata